CELEX: 32011D0478
Language: lt
Date: 1311811200000
Title: 2011/478/CFSP: 2011 m. liepos 28 d. Tarybos sprendimas 2011/478/BUSP dėl Europos Sąjungos specialiojo įgaliotinio Kosove įgaliojimų pratęsimo

29.7.2011   
            
            
               LT
            
            
               Europos Sąjungos oficialusis leidinys
            
            
               L 197/12
            
         TARYBOS SPRENDIMAS 2011/478/BUSP
   2011 m. liepos 28 d.
   dėl Europos Sąjungos specialiojo įgaliotinio Kosove įgaliojimų pratęsimo (1)
   
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2008 m. vasario 4 d. Taryba priėmė Bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (2), ir Bendruosius veiksmus 2008/123/BUSP (3), kuriais Pieter FEITH paskiriamas Europos Sąjungos specialiuoju įgaliotiniu (ES specialusis įgaliotinis) Kosove;
            
         
               (2)
            
            
               2011 m. gegužės 5 d. Taryba priėmė Sprendimą 2011/270/BUSP (4), kuriuo Fernando GENTILINI paskiriamas ES specialiuoju įgaliotiniu Kosove iki 2011 m. liepos 31 d.;
            
         
               (3)
            
            
               ES specialiojo įgaliotinio įgaliojimų terminas turėtų būti pratęstas iki 2011 m. rugsėjo 30 d.;
            
         
               (4)
            
            
               ES specialusis įgaliotinis vykdys savo įgaliojimus tokioje situacijoje, kuri gali pablogėti ir kurios metu gali būti pakenkta Sąjungos išorės veiksmų tikslams, nustatytiems Sutarties 21 straipsnyje,
            
         PRIĖMĖ ŠĮ SPRENDIMĄ:
   1 straipsnis
   Tarybos sprendimas 2011/270/BUSP iš dalies keičiamas taip:
   
               1.
            
            
               1 straipsnis pakeičiamas taip:
               „1 straipsnis
               Europos Sąjungos specialusis įgaliotinis
               Fernando GENTILINI skiriamas Europos Sąjungos specialiuoju įgaliotiniu (toliau – ES specialusis įgaliotinis) Kosove nuo 2011 m. gegužės 1 d. iki 2011 m. rugsėjo 30 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.“
            
         
               2.
            
            
               5 straipsnio 1 dalis pakeičiama taip:
               „1.   Su ES specialiojo įgaliotinio įgaliojimų vykdymu nuo 2011 m. gegužės 1 d. iki 2011 m. rugsėjo 30 d. susijusioms išlaidoms padengti skiriama 690 000 EUR orientacinė finansavimo suma.“
            
         2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. liepos 28 d.
      
         
            Tarybos vardu
         
         
            Pirmininkas
         
         M. DOWGIELEWICZ
      
   
   
      (1)  Pagal Jungtinių Tautų Saugumo Tarybos rezoliuciją 1244 (1999).
   
      (2)  OL L 42, 2008 2 16, p. 92.
   
      (3)  OL L 42, 2008 2 16, p. 88.
   
      (4)  OL L 119, 2011 5 7, p. 12.